ai4bharat/Pralekha huggingface dataset:
पर्यावरण, वन एवं जलवायु परिवर्तन मंत्रालय
उभरती प्रौद्योगिकियों का हस्तांतरण सुविधाजनक बनाने और भारत में अंतर्राष्ट्रीय पूंजी जुटाने के लिए अनुच्छेद 6.2 तंत्र के तहत कार्बन क्रेडिट के व्यापार के लिए सुविचारित कार्यों को अंतिम रूप दिया गया
पेरिस समझौते के कार्यान्वयन के लिए भारत ने 30.05.2022 की राजपत्रित अधिसूचना द्वारा राष्ट्रीय निर्दिष्ट प्राधिकरण  को अधिसूचित किया है। प्राधिकरण को अन्य बातों के साथ-साथ उन परियोजनाओं के प्रकार के संबंध में निर्णय लेना अनिवार्य है, जो अनुच्छेद 6 तंत्र के तहत अंतर्राष्ट्रीय कार्बन बाजार में भाग ले सकते हैं।
यह अनुच्छेद 6 के संबंध में पेरिस समझौते की नियम पुस्तिका को अंतिम रूप दिए जाने की पृष्ठभूमि में है, जो द्विपक्षीय/सहकारी दृष्टिकोण और अंतरराष्ट्रीय बाजार तंत्र के माध्यम से कार्बन ट्रेडिंग पर केंद्रित है। भारत ने मेजबान पक्ष/देश पर अनिवार्य कदम उठाए हैं।
अनुच्छेद 6.2 तंत्र के तहत द्विपक्षीय/सहकारी दृष्टिकोण के तहत कार्बन क्रेडिट के व्यापार के लिए निम्नलिखित गतिविधियों की सूची को अंतिम रूप दिया गया है।
I. जीएचजी न्यूनीकरण गतिविधियाँ:
- भंडारण के साथ नवीकरणीय ऊर्जा 
- सौर तापीय शक्ति
- अपतटीय पवन
- ग्रीन हाइड्रोजन
- कम्प्रेस्ड बायो-गैस
- ईंधन सेल जैसे उभरते गतिशील समाधान
- ऊर्जा दक्षता के लिए उच्च अंत प्रौद्योगिकी
- सतत विमानन ईंधन
- कठिन से कठिन क्षेत्रों में प्रक्रिया सुधार के लिए सर्वोत्तम उपलब्ध प्रौद्योगिकियां
- ज्वारीय ऊर्जा, महासागरीय तापीय ऊर्जा, महासागरीय लवण प्रवणता ऊर्जा, महासागरीय तरंग ऊर्जा तथा महासागरीय धारा ऊर्जा
- नवीकरणीय ऊर्जा परियोजनाओं के संयोजन में उच्च वोल्टेज डायरेक्ट करंट ट्रांसमिशन
II. वैकल्पिक सामग्री:
- ग्रीन अमोनिया
III. निराकरण कार्य :
13. कार्बन कैप्चर यूटिलाइजेशन एंड स्टोरेज
ये कार्य उभरती प्रौद्योगिकियों को अपनाने/हस्तांतरित करने की सुविधा प्रदान करेंगे और भारत में अंतर्राष्ट्रीय पूंजी जुटाने के लिए इनका उपयोग किया जा सकता है। ये गतिविधियाँ शुरू में पहले 03 वर्षों के लिए होंगी और एनएडीएआईपीए द्वारा अद्यतन/संशोधित की जा सकती हैं।
युवा कार्यक्रम एवं खेल मंत्रालय
सरकार से वित्तीय सहायता के लिए पैरा-स्पोर्ट्स को 'प्राथमिकता' श्रेणी में रखा गया है और प्रशिक्षण तथा प्रतिस्पर्धात्मक प्रदर्शन के लिए इसे सभी आवश्यक सहायता प्रदान की जाती है: श्री अनुराग ठाकुर
युवा मामले और खेल मंत्रालय दिव्यांग खिलाड़ियों सहित देश में खेलों के विकास के लिए निम्नलिखित योजनाएं चला रहा है:
- खेलो इंडिया योजना
- ii. राष्ट्रीय खेल संघों को सहायता
- अंतर्राष्ट्रीय खेल आयोजनों में विजेताओं और उनके प्रशिक्षकों को विशेष पुरस्कार
- iv. राष्ट्रीय खेल पुरस्कार
- मेधावी खिलाड़ियों को पेंशन
- vi. पंडित दीनदयाल उपाध्याय राष्ट्रीय खेल कल्याण कोष
- राष्ट्रीय खेल विकास कोष, और
- भारतीय खेल प्राधिकरण के माध्यम से खेल प्रशिक्षण केंद्र चलाना
मंत्रालय की खेलो इंडिया योजना के कार्यक्षेत्र में से एक "दिव्यांग लोगों के बीच खेल को बढ़ावा देना" विशेष रूप से दिव्यांग खिलाड़ियों को समर्पित है। इसके अलावा, राष्ट्रीय खेल संघों को सहायता योजना के तहत, देश के पैरा-एथलीटों के लिए राष्ट्रीय कोचिंग शिविर, विदेशों में खेलने के लिए भेजना, राष्ट्रीय चैंपियनशिप, खेल उपकरणों की खरीद, प्रशिक्षकों  और खेल कर्मचारियों के वेतन आदि के आयोजन के लिए धन आवंटित किया जाता है। उन्हें उनकी विशेष जरूरतों के अलावा अन्य खिलाड़ियों के समान सभी आवश्यक सुविधाएं प्रदान की जाती हैं। सरकार से वित्तीय सहायता के लिए पैरा स्पोर्ट्स को 'प्राथमिकता' श्रेणी में रखा गया है और इस उद्देश्य के लिए निर्धारित मानदंडों के अनुसार पैरा-एथलीटों के प्रशिक्षण और प्रतिस्पर्धात्मक प्रदर्शन के लिए सभी आवश्यक सहायता प्रदान की जाती है।
यह जानकारी युवा मामले एवं खेल मंत्री श्री अनुराग ठाकुर ने आज राज्यसभा में एक प्रश्न के उत्तर में दी।
वाणिज्य एवं उद्योग मंत्रालय
डीजीएफटी का ‘कोविड–19 हेल्पडेस्क’ अंतरराष्ट्रीय व्यापार से जुड़ी समस्याओं का समन्वय और समाधान कर रहा है
कोविड–19 मामलों में आए उछाल के मद्देनजर, वाणिज्य विभाग के तहत विदेश व्यापार महानिदेशालय  के 'कोविड-19 हेल्पडेस्क' ने 26 अप्रैल 2021 से निर्यातक समुदाय को पेश आने वाली कठिनाइयों के बारे में जानकारी एकत्र करना शुरू कर दिया है ताकि व्यापार और उद्योग जगत के सामने आने वाली परेशानियों का पता लगाकर उनका समाधान किया जा सके।
हेल्पडेस्क द्वारा जिन क्षेत्रों में जानकारी एकत्रित की जा रही है उनमें वाणिज्य विभाग / डीजीएफटी से संबंधित विभिन्न मुद्दों, आयात और निर्यात के लिए लाइसेंसिंग संबंधी मुद्दों, सीमा शुल्क द्वारा क्लीयरेंस में देरी और उससे पैदा होने वाली जटिलताएं, आयात / निर्यात से संबंधित दस्तावेजीकरण के मुद्दों, बैंकिंग मामलों, परिवहन / पोर्ट हैंडलिंग / शिपिंग / एयर मूवमेंट से जुड़े मुद्दों और निर्यात इकाइयों को चलाने के लिए श्रमशक्ति की उपलब्धता से संबंधित विभिन्न मुद्दे आदि प्रमुख हैं। केन्द्र और राज्य सरकारों के अन्य मंत्रालयों / विभागों / एजेंसियों से जुड़े व्यापार संबंधी समस्याओं के बारे में सूचनाएं संकलित की जा रही हैं और उन्हें संबंधित एजेंसियों के पास समाधान के लिए भेजा जा रहा है।
हेल्पडेस्क के जरिए सहायता के लिए जिन प्रमुख क्षेत्रों को चिन्हित किया गया है, उनमें शामिल हैं-
- ऑक्सीजन कंसन्ट्रेटर / ऑक्सीमीटर / कोविड से संबंधित चिकित्सा उपकरणों का आयात – विनियमन और छूट का अनुरोध
- लाइसेंस प्रोत्साहन के आवेदन की स्थिति
- बैंकिंग से संबंधित मुद्दे - आरबीआई ईडीपीएमएस प्रणाली द्वारा शिपिंग बिल को नहीं दर्शाया जाना
- सीमा शुल्क द्वारा क्लीयरेंस संबंधी मुद्दे
- दस्तावेजीकरण संबंधी मुद्दे
- निर्यात दायित्व में विस्तार
- परिवहन / पोर्ट हैंडलिंग / शिपिंग / एयर मूवमेंट
सहायता, नीति में स्पष्टता और छूट आदि की मांग को लेकर 15 दिनों की अवधि के भीतर 163 अनुरोध प्राप्त हुए हैं, जिनमें से 78 का पूरी तरह से निपटारा कर दिया गया है। इस अवधि के दौरान समन्वित / हल किए गए प्रमुख मुद्दों में शामिल हैं:
- 6 मई 2021 को, पीईएसओ ने ऑक्सीजन सिलेंडर और क्रायोजेनिक टैंकरों / कंटेनरों के आयात के लिए पंजीकरण और अनुमोदन देने से पहले वैश्विक निर्माताओं की उत्पादन सुविधाओं का भौतिक निरीक्षण किए बिना ऑनलाइन पंजीकरण की प्रक्रिया को सरल बनाकर आयात के पंजीकरण के मानदंडों में ढील दी
- भारत में ऑक्सीजन सिलेंडर के आयात के लिए अनिवार्य बीआईएस और एसआईएमस संबंधी शर्तों का जारी किया जाना। इससे अनुपालन संबंधी बोझ कम होगा और एसआईएमस पंजीकरण के लिए भुगतान किये जाने वाले शुल्क माफ होगा
- डीजीएफटी ने शिपिंग बिल को आरबीआई-ईडीपीएमएस प्रणाली द्वारा नहीं दर्शाए जाने के मुद्दे को आरबीआई के साथ उठाया ताकि निर्यातक एफ़टीपी के तहत लाभ प्राप्त करने के लिए अपने डेटा को अपडेट करने में सक्षम हो सकें
- डीजीएफटी ने औद्योगिक गतिविधियों के लिए ऑक्सीजन की आपूर्ति के आवंटन और ऑक्सीजन उत्पादन संयंत्र की स्थापना के लिए सब्सिडी के कुछ उद्योगों के अनुरोध के मुद्दे को डीपीआईआईटी के साथ उठाया
- डीजीएफटी ने लॉकडाउन की वजह से कर्नाटक में वस्त्र उद्योग के प्रभावित होने के मुद्दे को सफलतापूर्वक सुलझाया।
उद्योग जगत के लोग सहायता के लिए ‘कोविड-19 हेल्पडेस्क’ से संपर्क कर सकते हैं और अपनी समस्याओं को डीजीएफटी की वेबसाइट  पर दर्ज करा सकते हैं या dgftedi[at]nic[dot]in पर ईमेल कर सकते हैं। वाणिज्य विभाग ऐसे सभी मामलों को अन्य मंत्रालयों / विभागों और राज्य सरकारों / केन्द्र - शासित प्रदेशों के साथ प्राथमिकता के आधार पर उठाने के लिए प्रतिबद्ध है।
रक्षा मंत्रालय
भारतीय नौसेना के वीरता पुरस्कार विजेताओं को महाराष्ट्र के राज्यपाल द्वारा सम्मानित किया गया
इन दिनों जारी आज़ादी के अमृत महोत्सव समारोह के अंतर्गत पश्चिमी नौसेना कमान ने भारतीय नौसेना के सेवारत और सेवानिवृत्त वीरता पुरस्कार विजेताओं को सम्मानित करने के लिए एक समारोह आयोजित किया। यह समारोह दिनांक 10 अगस्त 2022 को मुल्ला सभागार, मुंबई में आयोजित किया गया।
समारोह के मुख्य अतिथि महाराष्ट्र के माननीय राज्यपाल श्री भगत सिंह कोश्यारी थे और पश्चिमी नौसेना कमान के फ्लैग ऑफिसर कमांडिंग-इन-चीफ वाइस एडमिरल अजेंद्र बहादुर सिंह ने उनका स्वागत किया।
समारोह के दौरान माननीय राज्यपाल महोदय द्वारा तीन वीर चक्र, पांच शौर्य चक्र और 30 नौ सेना पदक  पुरस्कार विजेताओं को सम्मानित किया गया। पुरस्कार पाने वालों में 13 सेवानिवृत्त अधिकारी और आठ सेवानिवृत्त नाविक शामिल थे। एडमिरल वीएस शेखावत, पीवीएसएम, एवीएसएम, वीआरसी  को भी 1971 के युद्ध में उनकी शानदार भूमिका के लिए सम्मानित किया गया। अन्य पुरस्कार विजेताओं को 1971 के युद्ध, ऑपरेशन पवन, ऑपरेशन रक्षक, काउंटर इंसर्जेंसी मिशन, समुद्री डकैती तथा समुद्र में बचाव और विभिन्न अभियानों में उत्कृष्ट उपलब्धियों समेत विभिन्न अभियानों के दौरान उनके वीरतापूर्ण कार्यों के लिए सम्मानित किया गया।
माननीय राज्यपाल ने पुरस्कार विजेताओं को सम्मानित करने के बाद सभा को संबोधित किया और बेमिसाल बहादुरी के लिए उनकी प्रशंसा की।
-----------------
एमजी/एएम/एबी/वाईबी
(Visitor Counter : 324
प्रधानमंत्री कार्यालय
प्रधानमंत्री को सेरावीक 2021 में 5 मार्च को मिलेगा सेरावीक वैश्विक ऊर्जा एवं पर्यावरण नेतृत्व पुरस्कार और मुख्य संबोधन देंगे
प्रधानमंत्री श्री नरेन्द्र मोदी 5 मार्च की शाम लगभग 7 बजे कैम्ब्रिज एनर्जी रिसर्च एसोसिएट्स वीक  2021 के दौरान वीडियो कॉन्फ्रेंसिंग के माध्यम से सेरावीक वैश्विक ऊर्जा एवं पर्यावरण नेतृत्व पुरस्कार ग्रहण करेंगे और मुख्य संबोधन देंगे।
सेरावीक के बारे में
डॉ. डैनियल येर्गिन ने 1983 में सेरावीक की स्थापना की थी। 1983 से ही इसे हर साल ह्यूस्टन में आयोजित किया जा रहा है और इसे दुनिया के प्रतिष्ठित वार्षिक ऊर्जा मंच के रूप में जाना जाता है। सेरावीक 2021 को 1 मार्च से 5 मार्च, 2021 के दौरान वर्चुअल रूप में आयोजित किया जा रहा है।
पुरस्कार के बारे में
सेरावीक ग्लोबल वैश्विक ऊर्जा और पर्यावरण नेतृत्व पुरस्कार की शुरुआत 2016 में की गई थी। यह वैश्विक ऊर्जा और पर्यावरण के भविष्य के लिए नेतृत्व और ऊर्जा की उपलब्धता, सस्ती ऊर्जा और पर्यावरणीय प्रबंधन के लिए समाधान व नीतियों की पेशकश के उद्देश्य से प्रतिबद्धता को पहचान देती है।
सूचना और प्रसारण मंत्रालय
‘दवाई भी, कड़ाई भी’के संदेश का प्रसार करें, सूचना और प्रसारण मंत्रालय ने सभी निजी टीवी चैनलों को परामर्श जारी किया
देश में कोविड-19 के मामलों में तेज बढ़ोतरी को देखते हुए, सूचना एवं प्रसारण मंत्रालय ने आज सभी निजी टेलीविजन चैनलों को एक परामर्श जारी किया है। परामर्श में बदलते हालात की समीक्षा के लिए प्रधानमंत्री श्री नरेन्द्र मोदी के नेतृत्व में 4 अप्रैल, 2021 को हुई बैठक का उल्लेख किया गया, जिसमें परीक्षण, पता लगाना, उपचार, कोविड उपयुक्त व्यवहार और टीकाकरण की पांच स्तरीय रणनीति पर ध्यान केन्द्रित करने का फैसला किया गया था।
मंत्रालय ने जनहित में संदेश के प्रसार में निजी टीवी चैनलों द्वारा निभाई गई प्रमुख भूमिका को दोहराया। मंत्रालय ने चैनलों से कोविड उपयुक्त व्यवहार और पात्र लोगों के टीकाकरण के लिए संदेश के प्रसार के द्वारा ‘दवाई भी कड़ाई भी’ के संदेश पर व्यापक जागरूकता फैलाने का अनुरोध किया।
स्वास्थ्य एवं परिवार कल्याण मंत्रालय
भारत के कुल कोविड-19 टीकाकरण ने 42.78 करोड़ का आंकड़ा पार किया
सुधार की दर बढ़कर 97.35 प्रतिशत हुई
पिछले 24 घंटों के दौरान 39,097 दैनिक नए मामले दर्ज किए गए
भारत में वर्तमान में कुल मामलों में सक्रिय मामलों  की हिस्सेदारी 1.31 प्रतिशत है
लगातार 33 दिनों से दैनिक पॉजिटिविटी दर  3 प्रतिशत से कम बनी हुई है
(भारत में कोविड-19 टीकाकरण का आंकड़ा 42.78 करोड़ के अहम स्तर को पार कर गया है। आज सुबह 7 बजे तक की अनंतिम रिपोर्ट के मुताबिक, 52,34,188 सत्रों के माध्यम से टीकों की कुल 42,78,82,261 डोज लगा दी गई हैं। पिछले 24 घंटों के दौरान टीकों की 42,67,799 डोज लगाई गई हैं।
इनमें शामिल हैं :
|
|
एचसीडब्ल्यू
|
|
पहली खुराक
|
|
1,02,83,491
|
|
दूसरी खुराक
|
|
76,74,804
|
|
एफएलडब्ल्यू
|
|
पहली खुराक
|
|
1,78,44,127
|
|
दूसरी खुराक
|
|
1,07,32,410
|
|
आयु समूह 18-44 वर्ष
|
|
पहली खुराक
|
|
13,54,32,522
|
|
दूसरी खुराक
|
|
57,68,314
|
|
आयु समूह 45-59 वर्ष
|
|
पहली खुराक
|
|
10,00,94,927
|
|
दूसरी खुराक
|
|
3,34,30,580
|
|
60 वर्ष से ज्यादा
|
|
पहली खुराक
|
|
7,31,64,749
|
|
दूसरी खुराक
|
|
3,34,56,337
|
|
कुल
|
|
42,78,82,261
कोविड-19 टीके की व्यापक उपलब्धता से जुड़ा नया चरण 21 जून, 2021 से शुरू हुआ है। केन्द्र सरकार देश भर में कोविड-19 टीकाकरण की गति और उसका दायरा बढ़ाने के लिए प्रतिबद्ध है।
महामारी की शुरुआत से अभी तक संक्रमित लोगों में से 3,05,03,166 लोग पहले ही कोविड-19 से उबर चुके हैं और पिछले 24 घंटों के दौरान 35,087 लोग ठीक हो गए। इस प्रकार ठीक होने की दर 97.35 प्रतिशत के स्तर पर है, जिससे लगातार बढ़ोतरी के रुझान का पता चलता है।
पिछले 24 घंटों के दौरान भारत में दैनिक नए मामले 39,097 दर्ज किए गए।
लगातार 27 दिनों से दैनिक नए मामले 50,000 के स्तर से नीचे बने हुए हैं। यह केन्द्र और राज्यों/ यूटी द्वारा किए गए निरंतर और सहयोगपूर्ण प्रयासों का परिणाम है।
भारत के सक्रिय मामले 4,08,977 के स्तर पर बने हुए हैं और अब देश के कुल पॉजिटिव मामलों में सक्रिय मामलों की हिस्सेदारी 1.31 प्रतिशत है।
देश भर में परीक्षण क्षमता में खासी बढ़ोतरी के साथ, पिछले 24 घंटों के दौरान देश में कुल 16,31,266 परीक्षण कराए गए। भारत में अभी तक कुल 45.45 करोड़  परीक्षण हो चुके हैं।
जहां एक तरफ देश में परीक्षण क्षमता में बढ़ोतरी हुई है, वहीं मामलों की साप्ताहिक पॉजिटिविटी में गिरावट देखने को मिली है। वर्तमान में साप्ताहिक पॉजिटिविटी दर 2.22 प्रतिशत के स्तर पर है, जबकि आज दैनिक पॉजिटिविटी दर 2.40 प्रतिशत रही । लगातार 33 दिनों से दैनिक पॉजिटिविटी दर 3 प्रतिशत से कम बनी हुई है, और यह पिछले लगातार 47 दिनों से 5 प्रतिशत से कम है।
रक्षा मंत्रालय
2047 तक भारत को विकसित राष्ट्र बनाने के लिए नए विचारों और नवाचारों के साथ आगे बढ़े: रक्षा मंत्री श्री राजनाथ सिंह ने बिहार में गोपाल नारायण सिंह विश्वविद्यालय में युवाओं को संबोधित किया
रक्षा मंत्री श्री राजनाथ सिंह ने देश के युवाओं का आह्वान किया है कि वे नए विचारों और नवाचारों के साथ आगे आएं और प्रधानमंत्री श्री नरेन्द्र मोदी की कल्पना के अनुरूप 2047 तक भारत को एक विकसित राष्ट्र बनाने में सरकार की मदद करें। वे 10 जून, 2023 को बिहार के रोहतास जिले में गोपाल नारायण सिंह विश्वविद्यालय के दीक्षांत समारोह में छात्रों को संबोधित कर रहे थे।
श्री राजनाथ सिंह ने जोर देकर कहा कि भारत अपने स्वर्ण युग में प्रवेश कर चुका है और यह 'अमृत काल' के अंत में 2047 तक एक विकसित राष्ट्र बनने के लिए अभूतपूर्व गति से अग्रसर है। उन्होंने कहा कि निवेश फर्म मॉर्गन स्टेनली की एक रिपोर्ट में बताया गया है कि सरकार के प्रयासों के कारण, भारत दुनिया की शीर्ष पांच अर्थव्यवस्थाओं में से एक है और यह 2027 तक तीसरी सबसे बड़ी अर्थव्यवस्था बन जाएगा।
रक्षा मंत्री ने देश में स्टार्ट-अप पारिस्थितिकी तंत्र के विकास पर भी प्रकाश डाला। उन्होंने बताया कि स्टार्ट-अप की संख्या आज लगभग एक लाख हो गई है, जिसमें 100 से अधिक यूनिकॉर्न शामिल हैं। उन्होंने इस बात पर जोर दिया कि युवाओं में देश को अधिक ऊंचाइयों पर ले जाने और मानवता की बेहतरी में योगदान देने की क्षमता है।
श्री राजनाथ सिंह ने छात्रों से आग्रह किया कि वे जितना शिक्षा और ज्ञान प्राप्त करने पर ध्यान केंद्रित करते हैं उतना ही ध्यान देश की विभिन्न संस्कृतियों, मूल्यों और परंपराओं के साथ जुड़ने पर भी दें। उन्होंने कहा, ‘’आपके मूल्य न केवल दुनिया में आपकी पहचान हैं, बल्कि यह आपके माता-पिता, शिक्षकों और देश की भी पहचान है’’।
रक्षा मंत्री ने छात्रों को चरित्र निर्माण पर ध्यान केंद्रित करने के लिए प्रोत्साहित किया, उन्होंने कहा कि भारत एक ऐसा स्थल है जहां किसी व्यक्ति का मूल्यांकन न केवल उसके ज्ञान से किया जाता है, बल्कि मूल्यों और व्यवहार के माध्यम से भी किया जाता है। उसने कौशल का उपयोग कितनी कुशलता से किया इस पर भी व्यक्ति का मूल्यांकन किया जाता है। उन्होंने कहा कि अहंकार, अति आत्मविश्वास और आत्म-केंद्रित सोच, विकास के मार्ग की बड़ी बाधाएं हैं। उन्होंने कहा कि प्रगति के पथ पर सभी को एक साथ लेकर आगे बढ़ते रहने का उद्देश्य होना चाहिए।
श्री राजनाथ सिंह ने छात्रों से आग्रह किया कि वे स्वयं को आध्यात्मिक रूप से निखारते रहें, शैक्षणिक संस्थान उन्हें अकादमिक और मानसिक स्तर पर पोषित करते हैं। उनका विचार था कि जब कोई व्यक्ति आध्यात्मिक चेतना विकसित करता है, तो वह राष्ट्र के विकास के बारे में उतना ही सोचता है जितना कि स्वयं के विकास के बारे में।
रक्षा मंत्री ने शिक्षकों का आह्वान किया कि वे छात्रों के मन और मस्तिष्क में सीखने की शाश्वत लौ प्रज्ज्वलित करें। उन्होंने इसे किसी व्यक्ति के व्यक्तित्व का सबसे महत्वपूर्ण हिस्सा बताया, जिससे न केवल व्यक्तिगत विकास सुनिश्चित होता है, बल्कि समाज का विकास भी सुनिश्चित होता है।
सूक्ष्म, लघु एवं मध्यम उद्यम मंत्रालय
केंद्रीय एमएसएमई मंत्री श्री नारायण राणे ने मुंबई में खादी उत्सव - 2022 प्रदर्शनी का उद्घाटन किया
केंद्रीय एमएसएमई मंत्री ने खादी को वैश्विक ब्रांड बनाने के लिए लोगों से खादी को बढ़ावा देने का अनुरोध किया
खादी उत्सव - 2022 में केवीआईसी से जुड़ी पीएमईजीपी इकाइयों सहित 70 से अधिक स्टाल
केंद्रीय सूक्ष्म, लघु और मध्यम उद्यम मंत्री श्री नारायण राणे ने आज मुंबई में खादी उत्सव-2022 प्रदर्शनी का उद्घाटन किया। खादी उत्सव-2022 का आयोजन खादी और ग्रामोद्योग आयोग द्वारा गांधी जयंती के अवसर पर किया गया है और यह 1 नवंबर, 2022 तक चलेगा।
खादी और ग्रामोद्योग आयोग  हर साल राष्ट्रपिता महात्मा गांधी की जयंती के उपलक्ष्य में खादी उत्सव का आयोजन करता है। हालांकि इस बार प्रदर्शनी का आयोजन दो साल के अंतराल के बाद किया गया है।
प्रदर्शनी का उद्घाटन करने के बाद सूक्ष्म, लघु और मध्यम उद्यम  मंत्री श्री नारायण राणे ने कहा कि केवीआईसी द्वारा आयोजित इस तरह की प्रदर्शनियों से खादी और ग्रामोद्योग के विक्रेताओं को बाजारों तक पहुंचने में सुविधा होती है। उन्होंने कहा, "ऐसे कदमों का ही नतीजा है कि वर्ष 2021-22 में केवीआईसी ने 257.02 करोड़ रुपए से अधिक का अभूतपूर्व निर्यात दर्ज किया।"
श्री राणे ने कहा "स्वतंत्रता संग्राम के दौरान महात्मा गांधी ने वर्धा से भारत छोड़ो आंदोलन शुरू किया था। उन्होंने देश और समाज को आत्मनिर्भर बनाने के लिए एक अभियान चलाया था।" उन्होंने कहा कि हमारे प्रधानमंत्री ने भी आत्मनिर्भर भारत के निर्माण की दिशा में अनेक पहल की हैं और हम सभी को उनकी पहल में उनका समर्थन करना चाहिए।
प्रधानमंत्री श्री नरेन्द्र मोदी के 'खादी से रोजगार' के मंत्र को दोहराते हुए, एमएसएमई मंत्री ने नागरिकों से मुंबई में खादी प्रदर्शनी को आकर देखने और बड़े पैमाने पर खरीदारी करने की अपील की। उन्होंने कहा, "मुंबई आर्थिक गतिविधियों का केंद्र है; अगर मुंबई के लोग खादी को बढ़ावा देते हैं, तो खादी को एक वैश्विक ब्रांड के रूप में स्थापित किया जा सकता है।”
इस अवसर पर खादी एवं ग्रामोद्योग आयोग के अध्यक्ष श्री मनोज कुमार गोयल ने कहा कि केवीआईसी गांधीजी के 'अंत्योदय' के सपने को पूरा करने के लिए प्रतिबद्ध संगठन है। "प्रधानमंत्री श्री नरेन्द्र मोदी ने 'हर हाथ को काम' पर जोर दिया; केवीआईसी ने अपनी विभिन्न योजनाओं और कार्यक्रमों के माध्यम से देश में स्वरोजगार को बढ़ावा दिया है।
केवीआईसी के अध्यक्ष ने लोगों से त्योहारी सीजन के दौरान हमारे स्थानीय कारीगरों के हाथ से बने सामान खरीदने का अनुरोध किया।
एमएसएमई मंत्री और केवीआईसी अध्यक्ष ने विभिन्न स्टालों का दौरा किया और विक्रेताओं के साथ बातचीत की। उन्होंने उनकी समस्याओं के बारे में जानकारी ली और सभी सकारात्मक उपायों का आश्वासन दिया।
खादी उत्सव 2022 प्रदर्शनी में खादी और ग्रामोद्योग आयोग से संबद्ध देश के विभिन्न हिस्सों से प्रधानमंत्री रोजगार सृजन कार्यक्रम की इकाइयां अपने उत्पादों को प्रदर्शित कर रही हैं। ड्राई फ्रूट्स, चाय, कॉफी, ब्यूटी हर्बल और आयुर्वेदिक उत्पाद, खादी सिल्क, पश्मीना, मधुबनी फैब्रिक, शहद उत्पाद, हैंड पेपर उत्पाद, गृह सज्जा उत्पाद, बांस उत्पाद, कालीन, एलोवेरा उत्पाद, चमड़े के उत्पाद आदि के लगभग 70 स्टॉल लगाए गए हैं।
स्वास्थ्य एवं परिवार कल्याण मंत्रालय
भारतीय सार्स कोविड-2 जीनोमिक्स कंसोर्टियम  प्रयोगशालाओं ने सार्स कोविड-2 के उत्परिवर्ती  रूप के जीनोम अनुक्रमण जांच के आरंभिक परिणाम जारी किए
भारत सरकार ने ब्रिटेन में कोविड-19 विषाणु की नई प्रजाति सार्स कोविड-2 के पाए जाने की खबरों का संज्ञान लेते हुए इसके जीनोमअनुक्रमण का पता लगाने और तथा इसके नियंत्रण और बचाव के लिए समय से पहले ही एक सक्रिय रणनीति तैयार कर ली है।
इस रणनीति में निम्नलिखित बातें शामिल हैं, लेकिन यह इतने तक ही सीमित नहीं है :
- 23 दिसंबर, 2020 की मध्यरात्रि से 31 दिसंबर, 2020 तक ब्रिटेन से आने वाली सभी उड़ानों पर अस्थायी रोक।
- ब्रिटेन से आने वाले सभी विमान यात्रियों का अनिवार्य रूप से आरटी-पीसीआर परीक्षण।
आरटी-पीसीआर परीक्षण में पॉजिटिव पाए गए सभी नमूनों के जीनोम अनुक्रमण का पता लगाने के लिए इन्हें इस काम के लिए चिन्हित दस सरकारी प्रयोगशालाओं अर्थात आईएनएसएसीओजी में भेजा जाना।
- परीक्षण, उपचार, निगरानी और नियंत्रण रणनीति पर विचार करने और सुझाव देने के लिए कोविड-19 के संबंध में 26 दिसंबर को राष्ट्रीय कार्य बल  की बैठक का आयोजन।
- ब्रिटेन में पाए गए सार्स कोविड-2 के म्यूटेंट रूप से निपटने के लिए 22 दिसंबर, 2020 को राज्यों/केंद्रशासित प्रदेशों को जारी मानक संचालन प्रोटोकॉल।
26 दिसंबर, 2020 की बैठक में राष्ट्रीय कार्यबल  की ओर से इस पूरे मामले पर विस्तार से चर्चा की गई और यह निष्कर्ष निकाला गया कि सार्स कोविड-2 के नए म्यूटेंट रूप को देखते हुए मौजूदा राष्ट्रीय उपचार प्रोटोकॉल या मौजूदा परीक्षण प्रोटोकॉल में किसी तरह के बदलाव की कोई आवश्यकता नहीं है। एनटीएफ ने यह भी सुझाव दिया कि मौजूदा निगरानी रणनीति के अतिरिक्त यदि कुछ करना है तो कोविड के नए रूप के जीनोम अनुक्रमण की निगरानी बढ़ाने पर ज्यादा जोर देना बेहतर होगा।
25 नवंबर से 23 दिसंबर, 2020 की मध्यरात्रि तक लगभग 33,000 यात्री ब्रिटेन से भारत के अलग अलग हवाई अड्डों पर पहुंचे थे। इन सभी यात्रियों का राज्यों/केन्द्रशासित प्रदेशों की ओर से अपने यहां पता लगया जा रहा है और उन्हें आरटी-पीसीआर परीक्षण के लिए भेजा जा रहा है। इन यात्रियों में से अब तक केवल 114 के नमूने पॉजिटिव पाए गए हैं। इन नमूनों के जीनोम अनुक्रमण का पता लगाने के लिए इन सभी को इस काम के लिए चिन्हित दस  प्रयोगशालाओं  भेजा गया है।
ब्रिटेन से लौटे 6 विमान यात्रियों के नमूने सार्स-2 से संक्रमित पाए गए हैं। इनमें से तीन का बेंगलुरु की निमहास प्रयोगशाला में, दो का हैदराबाद की सीसीएमबी प्रयोगशाला में और एक का पुणे की एनआईवी प्रयोगशाला में संक्रमित होने का पता चला है।
इन सभी व्यक्तियों को संबंधित राज्य सरकारों द्वारा की गई व्यवस्थाओं के अनुरुप स्वास्थ्य देखभाल केन्द्रों में अलग अलग कमरों में रखा गया है। इन लोगों के साथ निकट संपर्क में आए लोगों को भी क्वारंटीन कर दिया गया है। इनके परिवार वालों, इनके साथ विमान में आए अन्य यात्रियों और दूसरे लोगों का भी पता लगाने के लिए सघन अभियान चलाया गया है। अन्य नमूनों के जीनोम अनुक्रमण का पता लगाने का काम भी चल रहा है।
स्थिति की सावधानीपूर्वक निगरानी की जा रही है और साथ ही नियमित रूप से राज्यों को इस बात की सलाह दी जा रही है कि वह निगरानी और नियंत्रण की अपनी व्यवस्था दुरुस्त बनाए रखें और नमूनों की जांच कराने के लिए इन्हें चिन्हित प्रयोगशालाओं में भेजें।
यह महत्वपूर्ण है कि अभी तक ब्रिटेन में कोविड का नया म्यूटेंट रुप सार्स कोविड-2 डेनमार्क, नीदरलैंड, ऑस्ट्रेलिया, इटली, स्वीडन, फ्रांस, स्पेन, स्विट्जरलैंड, जर्मनी, कनाडा, जापान, लेबनान और सिंगापुर में पाया गया है।
एमजी/एएम/एमएस
(
रसायन एवं उर्वरक मंत्रालय
कोविड - 19 महामारी से पैदा हुई भारी चुनौतियों के बावजूद, आरसीएफ ने एनपीके उर्वरक सुफला की बिक्री में 35 प्रतिशत से अधिक की वृद्धि दर्ज की
कोविड-19 लॉकडाउन के कारण पैदा हुई लॉजिस्टिक और अन्य गंभीर चुनौतियों के बावजूद, भारत सरकार के रसायन और उर्वरक मंत्रालयके अधीन पीएसयू, राष्ट्रीय केमिकल्स फ़र्टिलाइज़र्स लिमिटेड ने बेहतर प्रदर्शनकरते हुए एनपीके उर्वरक सुफलाकी बिक्री मेंअप्रैल, 2019 के मुकाबले अप्रैल, 2020 में 35.47 प्रतिशत की वृद्धि दर्ज की है।
केंद्रीय रसायन और उर्वरक मंत्री श्री डीवी सदानंद गौड़ा ने खेती के पोषक तत्वों की जरूरतों को पूरा करने के लिए आरसीएफको बधाई दी। इससे किसानों को उच्च पैदावार का लाभ मिलेगा। उन्होंने इस बात पर संतोष व्यक्त किया कि उनके मंत्रालय के तहत विभिन्न उर्वरक पीएसयू, कोविड–19 महामारी की रोकथाम के लिए घोषित लॉकडाउन की कठिनाइयों का सामना करने में भारतीय किसानों को सहायता प्रदान करने के लिए कड़ी मेहनत कर रहे हैं। श्री गौड़ा ने कहा कि उर्वरक विभाग के अलावा, वे स्वयं केंद्र और राज्यों / केंद्र शासित प्रदेशों के कृषि मंत्रालयों / अन्य सम्बंधित विभागों के अपने समकक्षों के साथ संपर्क में हैं, ताकि बुवाई के मौसम के दौरान आवश्यक उर्वरकों के उत्पादन, परिवहन और वितरण की सुविधा प्रदान की जा सके।
आरसीएफ के सीएमडी श्रीएससी मुदगेरिकर ने एक ट्वीट में कहा कि कोविड-19 महामारी के इस कठिन समय के दौरान, आरसीएफ नेमहारष्ट्र के कृषि विभाग की मदद से किसानों को उर्वरकों की निरंतर आपूर्ति सुनिश्चित की है। किसानों की सुरक्षा के लिए, उर्वरकों का वितरण खेत की सीमा पर किया जा रहा है। इसके अलावा,आरसीएफकी ट्रॉम्बे इकाई ने 6.178 एमके सीएएल / एमटी के साथ ऊर्जा दक्षता में एक नया रिकॉर्ड कायम किया है।
आरसीएफ काकॉरपोरेट सामाजिक दायित्व में पूर्ण विश्वास है। इसके तहत जरूरतमंदों को लाभ पहुंचाने और समाज के सामान्य हित के लिए, आरसीएफ ने पीएम केयर फंड में83.56 लाख रुपये और महाराष्ट्र के सीएमआरएफ में 83.50 लाख रुपयेका योगदान दिया है। उपक्रम के कर्मचारियों ने भी उपरोक्त कार्य के लिए एक दिन के वेतन का योगदान दिया है। यह सीएसआर के अंतर्गत आरसीएफ द्वारा पहले योगदान किए गए 50 लाख रुपये के अतिरिक्त है।
आरसीएफ एक "मिनी रत्न" उपक्रम है, जो देश में उर्वरकों और रसायनों का एक प्रमुख उत्पादक है। कंपनी यूरिया, कॉम्प्लेक्स उर्वरक, जैविक- उर्वरक, सूक्ष्म पोषक– तत्व,पानी में घुलनशील उर्वरक, मृदा अनुकूलक  और कई तरह के औद्योगिक रसायन बनाती है। "उज्ज्वला"  और "सुफला"  ब्रांडों के साथ कंपनी, ग्रामीण भारत में एक घरेलू नाम है। इन दोनों ब्रांडों की ब्रांड इक्विटी उच्च है। उर्वरक उत्पादों के अलावा, आरसीएफ बड़ी संख्या में औद्योगिक रसायनों का भी उत्पादन करता है जो डाई, सॉल्वैंट्स, चमड़ा, फार्मास्यूटिकल्स और अन्य औद्योगिक उत्पादों के लिए महत्वपूर्ण हैं।
एएम/जेके/ डीसी
(